CELEX: 31992R2367
Language: el
Date: 1992-08-12
Title: Κανονισμός (ΕΟΚ) αριθ. 2367/92 της Επιτροπής της 12ης Αυγούστου 1992 περί καταργήσεως του κανονισμού (ΕΟΚ) αριθ. 2089/92 περί διαπιστώσεως σοβαρής κρίσεως στην αγορά ροδακίνων

Avis juridique important

|

31992R2367

Κανονισμός (ΕΟΚ) αριθ. 2367/92 της Επιτροπής της 12ης Αυγούστου 1992 περί καταργήσεως του κανονισμού (ΕΟΚ) αριθ. 2089/92 περί διαπιστώσεως σοβαρής κρίσεως στην αγορά ροδακίνων  

Επίσημη Εφημερίδα αριθ. L 230 της 13/08/1992 σ. 0021 - 0021

ΚΑΝΟΝΙΣΜΟΣ (ΕΟΚ) αριθ. 2367/92 ΤΗΣ ΕΠΙΤΡΟΠΗΣ  της 12ης Αυγούστου 1992  περί καταργήσεως του κανονισμού (ΕΟΚ) αριθ. 2089/92 περί διαπιστώσεως σοβαρής κρίσεως στην αγορά ροδακίνωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (2), και ιδίως το άρθρο 19α παράγραφος 3,  Εκτιμώντας:  ότι στον κανονισμό (ΕΟΚ) αριθ. 2089/92 της Επιτροπής (3) διαπιστώθηκε ότι η αγορά ροδακίνων ευρίσκεται σε κατάσταση σοβαρής κρίσεως-  ότι, σύμφωνα με το άρθρο 19α παράγραφος 3 του κανονισμού (ΕΟΚ) αριθ. 1035/72, οι αγορές των προσφερομένων προϊόντων κατά την περίοδο της σοβαρής κρίσεως αναστέλλονται όταν οι τιμές παραμένουν σε επίπεδο υψηλότερο από εκείνο της τιμής αγοράς για δύο  συνεχείς ημέρες αγοράς και ότι η Επιτροπή διαπιστώνει αμελλητί ότι ο όρος αυτός πληρούται-  ότι οι τιμές για τα ροδάκινα οι οποίες ανακοινώθηκαν στην Επιτροπή καθιστούν εμφανές ότι ο όρος που προβλέπεται στο προαναφερθέν άρθρο 19α παράγραφος 3 πληρούται- ότι κατά συνέπεια πρέπει να καταργηθεί ο κανονισμός (ΕΟΚ) αριθ. 2089/92,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2089/92 καταργείται.  Άρθρο 2  Ο παρών κανονισμός ισχύει από 13 Αυγούστου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Αυγούστου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 180 της 1. 7. 1992, σ. 23. (3) ΕΕ αριθ. L 208 της 24. 7. 1992, σ. 32.